Document ID: 32006R0671

KOMISJONI MÄÄRUS (EÜ) nr 671/2006,
28. aprill 2006,
millega parandatakse määrust (EÜ) nr 299/2006 AKV riikidest ning ülemeremaadest ja -territooriumidelt pärit riisi impordilitsentside väljaandmise kohta määruse (EÜ) nr 638/2003 alusel 2006. aasta veebruari esimesel viiel tööpäeval esitatud taotluste põhjal
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 10. detsembri 2002. aasta määrust (EÜ) nr 2286/2002 Aafrika, Kariibi mere ja Vaikse ookeani piirkonna riikidest (AKV riikidest) pärit põllumajandussaaduste töötlemisel saadud põllumajandustoodete ja kaupade suhtes kohaldatava korra kohta ning määruse (EÜ) nr 1706/98 kehtetuks tunnistamise kohta, (1)
võttes arvesse nõukogu 27. novembri 2001. aasta otsust 2001/822/EÜ ülemeremaade ja -territooriumide assotsieerimise kohta Euroopa Ühendusega (ülemeremaade ja -territooriumide assotsieerimise otsus), (2)
võttes arvesse komisjoni 9. aprilli 2003. aasta määrust (EÜ) nr 638/2003, millega sätestatakse nõukogu määruse (EÜ) nr 2286/2002 ja nõukogu otsuse 2001/822/EÜ üksikasjalikud rakenduseeskirjad Aafrika, Kariibi mere ja Vaikse ookeani piirkonna riikidest (AKV riigid) ning ülemeremaadest ja -territooriumidelt (ÜMT) pärit riisi impordi korra kohta, (3) eriti selle artikli 17 lõiget 2,
ning arvestades järgmist:
(1)
Komisjoni määrusega (EÜ) nr 299/2006 (4) kehtestati 2006. aasta maikuu osajaotusse ülekantavad kogused, näidates ainult AKV riikide kvoote.
(2)
Määruse (EÜ) nr 638/2003 artikli 13 esimeses lõigus sätestatakse, et selle määruse artikli 3 lõike 2 alusel ülekantavate koguste piires võib esitada CN-koodide 1006 10 21, 1006 10 23, 1006 10 25, 1006 10 27, 1006 10 92, 1006 10 94, 1006 10 96, 1006 10 98, 1006 20 ja 1006 30 alla kuuluva AKV riikidest pärit riisi ning CN-koodi 1006 alla kuuluva ÜMTdelt pärit riisi impordilitsentside taotlusi.
(3)
Ülekantavate koguste jaotamine ainult AKV riikide vahel toimus seega ekslikult. Määruse (EÜ) nr 299/2006 lisa tuleks seetõttu parandada, et täpsustada tingimusi, mille kohaselt antakse saadaolevad kogused ettevõtjate käsutusse,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 299/2006 lisa asendatakse käesoleva määruse lisas esitatud tekstiga.
Artikkel 2
Käesolev määrus jõustub 29. aprillil 2006.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 28. aprill 2006

Labels: 10
3
17
18